Uldis Gundars

Uldis Gundars (dzimis , miris ) bija latviešu inženieris un politiķis, Latvijas Republikas Sociālās nodrošināšanas ministrs (1990—1991). 

 Dzīvesgājums 
Dzimis 1936. gadā Rīgā. 1961. gadā Gundars pabeidza studijas Rīgas Politehniskajā institūtā, iegūstot būvinženiera specialitāti. Strādāja trestā Latavtodormost celu būves materiālu kombināta LKP pirmorganizācijā u.c.) un Rīgas pilsētas Ļeningradas rajona izpildkomitejā, par Latvijas PSR Ministru Padomes lietu pārvaldes vecāko referentu un Latvijas PSR Ministru Padomes priekšsēdētāja vietnieka palīgu. 

1986. gadā kļuva par Latvijas PSR sociālās nodrošināšanas ministra pirmo vietnieku, bet neilgi pēc Latvijas neatkarības atjaunošanas 1990. gada 18. maijā kļuva par Ivara Godmaņa valdības ministru ar LR Augstākās padomes lēmumu. Amata pienākumus Gundars pildīja, neesot nevienas partijas biedrs. Viņa darbības laikā pieņēma Latvijas pensiju likumu. 

Amatu zaudēja 1991. gada novembrī, kad Sociālās nodrošināšanas ministriju iekļāva Labklājības ministrijā. Gundars reorganizāciju nosauca par "pilnīgi nepiemērotu pirms jauno cenu reformas" un "smalku kaitniecību vai spēlēšanos ar cilvēkiem". 

Vēlāk kļuva par Latintrade bankas izpilddirektoru. Ap 2002./2003. gadu bija Rīgas Latviešu biedrības priekšsēdētāja vietnieks saimnieciskajos jautājumos. 

Miris 2012. gadā, apglabāts Rīgas Meža kapos. 

 Atsauces 

Kategorija:1936. gadā dzimušie
Kategorija:2012. gadā mirušie
Kategorija:Latvijas labklājības ministri